# Giovanni Battista Casti

Giovanni Battista Casti (Acquapendente 29 d'agost de 1724 - París 5 de febrer de 1803) va ser un poeta i llibretista italià.
Segons l'historiador Alexander Wheelock Thayer, Casti hauria estat el veritable instigador de Mozart contra Antonio Salieri.

## Biografia

Estudià al seminari de Montefiascone, on l'any 1747 va ser ordenat sacerdot. L'any 1762 s'establí a Roma; i va ser elegit per a l'Accademia dell'Arcadia amb el nom de Niceste Abideno. A Roma, Casti publicà I tre giuli, un recull de 216 sonets endecasílabs. El 1765 es traslladà a Florència, el 15 de desembre de 1769 va ser nomenat poeta de la Cort de Leopold II d'Àustria per la seva obra de gran èxit, Poesie liriche .
Quan el comte Franz Xaver Orsini-Rosenberg va ser reclamat a Viena, el 1772, Casti va figurar en el seu seguici.
A Àustria Casti va haver de seguir a Joseph Kaunitz en les seves missions diplomàtiques hi per això va estar a Berlín, Estocolm i Copenaghen. El maig de 1776 va residir un temps a Sant Petersburg. Caterina II de Rússia l'expulsà per l'obra Poema tartaro, que era una sàtira contra la Zarina.
Va estar també a Espanya i Portugal i el 1784,a Viena, va tenir gran activitat llibretística: per a Giovanni Paisiello va produir el libretto de l'òpera Il re Teodoro in Venezia. L'any següent per Antonio Salieri va escriure La grotta di Trofonio, drama buffo. Igualment per a Salieri va escriure la sàtira Prima la musica e poi le parole.
l'any 1798, va decidir retirar-se a París i allà va publicar la primera edició del seu famós Gli animali parlanti, que va influir en l'òpera de Giacomo Leopardi: els Paralipomeni alla Batracomiomachia.

## Llibrets

* Lo sposo burlato (opera buffa; música de Giovanni Paisiello, 1778)
* La finta amante (opera còmica; música de Giovanni Paisiello, 1780)
* Il re Teodoro in Venezia (drama eroicòmic; d'un passatge del Càndid de Voltaire; musicat per Giovanni Paisiello, 1784)
* La grotta di Trofonio (musica d'Antonio Salieri, 1785)
* Prima la musica e poi le parole (divertimento teatral; musica d'Antonio Salieri, 1786, i Giovanni Paisiello)
* Il re Teodoro in Corsica (drama; música del 1786-7)
* Cablai, gran Kan de' tartari (drama, basat en Il poema tartaro de Giovanni Battista Casti; música d'Antonio Salieri, 1788)
* Venere e Adone (cantata; música de Joseph Weigl, 1791)
* Catilina (drama, basat en Rome sauvé de Voltaire; música d'Antonio Salieri, 1792)
* Li dormienti (drama; música d'abans del 1796)
* Orlando furioso (drama; música d'abans del 1796)
* Rosamonda (Rosmunda) (drama; d'abans del 1796)
* Bertoldo (drama)

## Òperes

* I tre giuli (recull de sonets satírics, 1762)
* Poesie liriche (1769)
* Il poema tartaro (poema, 1783)
* Gli animali parlanti (poema, 1802)
* Novelle galanti (pòsthuma, 1804)

## Bibliografia

* G. MURESU, Le occasioni di un libertino (G.B. Casti), Messina-Firenze, D'Anna, 1978
* A. FALLICO (cur.), Epistolario, Viterbo, Amministrazione provinciale, 1984
* A. FALLICO, Introduzione a G.B. Casti, Viterbo, Amministrazione provinciale, 1984
* L. PEDROIA (cur.), Gli animali parlanti, Salerno, Roma, 1987
* E. BONORA (cur.), Melodrammi giocosi, Modena, Mucchi, 1998
* A. BENISCELLI (cur.), Libertini italiani. Letteratura e idee tra XVII e XVIII secolo, BUR, Milano 2011, ISBN 978-88-17-05060-9
* A. METLICA, Il manoscritto Cod. Ser. N. 12.463-12.464 della Nationalbibliothek di Vienna: 84 ottave inedite per il Poema tartaro di Giovan Battista Casti, «Filologia e critica», 2011 [in c.d.s.]

## Enllaços externs

* Giovanni Battista Casti Arxivat 2007-02-07 a Wayback Machine.